હોસ્પિટલનું ઓપરેશન થિએટર (ઓટી) બેક્ટેરિયા અને વાયરસથી મુક્ત હોવું જોઇએ એની સામે દિલ્હીની એક હોસ્પિટલના ઓટીમાં સર્જરીની તૈયારીઓ દરમિયાન સાપ નિકળતા દોડધામ મચી હતી. સૂત્રો મુજબ ઓપરેશનની તૈયારીઓ ચાલી રહી હતી અને દર્દી પણ સર્જરી માટે ઓટીમાં હાજર હતો. સર્જરી શરૂ જ થવાની હતી કે અચાનક આવી ગયેલા સાપે ઓટી સાથે સમગ્ર હોસ્પીટલમાં ઘમાસાણ મચાવ્યું હતું. સાપને જોતા જ ડોક્ટર, નર્સ અને અન્ય સ્ટાફ આમ-તેમ ભાગવા લાગ્યા હતા. અફરા-તફરીમાં દર્દીને પણ ઓટીમાંથી બહાર કાઠવામાં આવ્યો હતો.